google/wiki40b huggingface dataset:
पश्चिम बंगाल

बंगाल का इतिहास

बंगाल पर इस्लामी शासन १३ वीं शताब्दी से प्रारंभ हुआ तथा १६ वीं शताब्दी में मुग़ल शासन में व्यापार तथा उद्योग का एक समृद्ध केन्द्र में विकसित हुआ। १५ वीं शताब्दी के अंत तक यहाँ यूरोपीय व्यापारियों का आगमन हो चुका था तथा १८ वीं शताब्दी के अंत तक यह क्षेत्र ब्रिटिश ईस्ट इंडिया कंपनी के नियंत्रण में आ गया था। भारत में ब्रिटिश साम्राज्य का उद्गम यहीं से हुआ। १९४७ में भारत स्वतंत्र हुआ और इसके साथ ही बंगाल, मुस्लिम प्रधान पूर्व बंगाल (जो बाद में बांग्लादेश बना) तथा हिंदू प्रधान पश्चिम बंगाल (भारतीय बंगाल) में विभाजित हुआ।

संस्कृति

नृत्य, संगीत तथा चलचित्रों की यहां लंबी तथा सुव्यवस्थित परंपरा रही है।दुर्गापूजा (बांग्ला: দুর্গাপূজা दुर्गापूजा) यहां अति उत्साह तथा व्यापक जन भागीदारी के साथ मनाई जाती है। क्रिकेट तथा फुटबॉल यहां के लोकप्रियतम खेलों में से हैं। सौरभ गांगुली जैसे खिलाड़ी तथा मोहन बगान एवं ईस्ट बंगाल जैसी टीम इसी प्रदेश से हैं। अगर आंकड़ों पर जाये तो नक्सलवाद जैसे शब्दों का जन्म यहीं हुआ, पर यहां के लोगों की शांतिप्रियता ही वो चीज है जो सर्वत्र दर्शास्पद (देखने लायक) है। परस्पर बातचीत में तूइ(बांग्ला - তুই) (हिन्दी के तू के लगभग समकक्ष), तूमि (बांग्ला - তুমি) (हिन्दी के तुम के लगभग समकक्ष), तथा आपनि (बांग्ला - আপনি) (हिन्दी के आप के समकक्ष), का प्रयोग द्वितीय पुरूष की वरिष्ठता के आधार पर किया जाता है। शहरों में लोग प्रायः छोटे परिवारों में रहते हैं। यहां के लोग मछली-भात (बांग्ला - মাছ ভাত (माछ-भात)) बहुत पसंद करते हैं। यह प्रदेश अपनी मिठाईयों के लिये काफी प्रसिद्ध है - रसगुल्ले का आविष्कार भी यहीं हुआ था।

साहित्य आंदोलन

बांग्ला भाषा में एक ही साहित्य आंदोलन हुये हैं और वो हैं भुखी पीढी आंदोलन जिसने साठ के दशक में शक्ति चट्टोपाध्याय, मलय रायचौधुरी, देबी राय, सुबिमल बसाक, समीर रायचौधुरी प्रमुख कविगण बिहार के पटना शहर से शुरु किये थे एवं जो पुरे बंगाल में तहलका मचा दिया था; यहाँ तक की आंदोलनकारईयों के खिलाफ मुकदमा भी दायर किया गया था। बाद में सब बाइज्जत बरी हो गये थे, परंतु उन लोगों का ख्याति पुरे भारत में तथा अमेरिका, यूरोप में भी फैल गई थी ।

राजनीति

पश्चिम बंगाल (भारतीय बंगाल) मे तृणमूल कांग्रेस सरकार है। पश्चिम बंगाल (भारतीय बंगाल) की मुख्य मंत्री ममता बनर्जी हैं। इससे पहले पिछले ३५ सालों से (१९७७ से) यहां वाम मोर्चे की सरकार थी।
पश्चिम बंगाल कुल लोकसभा सीटें: 42 (TMC-22, BJP-18,INC-2
पश्चिम बंगाल कुल राज्यसभा सीटें:16 (TMC-13,INC-2,IND-1)
हेमचन्द्र बरुआ

हेमचन्द्र बरुआ (असमिया: হেমচন্দ্ৰ বৰুৱা; हेमसोन्द्रो बोरुवा), 19 वीं सदी के, असमिया भाषा के एक प्रख्यात लेखक थे। संस्कृत वर्तनी पर आधारित शब्द-व्युत्पत्ति की जानकारी वाले प्रथम असमिया शब्दकोश ‘हेमकोष’ का संकलन बरुआ ने ही किया था। वास्तव में हेमकोष असमिया भाषा का दूसरा शब्दकोश था, प्रथम असमिया शब्दकोश का संकलन एक अमेरिकी बैपटिस्ट मिशनरी डा. माइल्स ब्रोंसन ने किया था तथा इसका प्रकाशन 1867 में किया था, पर इस शब्दकोश में शब्द-व्युत्पत्ति संबंधित जानकारी का आभाव था।
हेमचन्द्र बरुआ, असम के गोलाघाट जिले के निवासी थे।
जलपाईगुड़ी मंडल

जलपाईगुड़ी मंडल (Jalpaiguri division) भारत के पश्चिम बंगाल राज्य का एक प्रशासनिक मण्डल है। इसमें दार्जिलिंग ज़िला, कालिम्पोंग ज़िला, जलपाईगुड़ी ज़िला, अलीपुरद्वार ज़िला और कूचबिहार ज़िला शामिल हैं।
एनादिनाथ

एनादिनाथ नायनमार तमिल नाडु में सन्त था।
इण्डियन प्रेस, प्रयाग

इण्डियन प्रेस, भारत का पुराना और प्रसिद्ध प्रकाशन गृह है। यह प्रयाग में स्थित है। सरस्वती पत्रिका, हिन्दी शब्दसागर सहित बहुत सी प्रसिद्ध पुस्तकों के ये प्रकाशक रहे। बहुत सी विख्यात हस्तियाँ इसके साथ जुड़ी रहीं। रवीन्द्रनाथ ठाकुर की 'गीतांजलि' इसी प्रेस से छपी थी।
इसकी स्थापना महान कर्मवीर बंगालीभाषी चिन्तामणि घोष (१८५४ - १९२८) ने सन् १८८४ में की थी।
काल्कोजन

काल्कोजन (Chalcogen) रासायनिक तत्वों का एक समूह है आवर्त सारणी (पीरियोडिक टेबल) के १६वें स्त्म्भ में पाये जाते हैं। इस समूह को ओक्सीजन समूह भी कहा जाता है।
रॉयल मैरेजेज़ ऍक्ट, १७७२

रॉयल मॅरेजेज़ ऍक्ट यानि शाही विवाह अधिनियम, वर्ष १७७२ में ब्रिटिश संसद द्वारा पारित एक अधिनियम थी, जिसे ब्रिटिश राजपरिवार के सदस्यों के विवाह की वैधता सिद्ध करने के नियमों को स्थापित करने हेतु और शाही विवाहों के संबंध में अन्य विधानों और नियमों को भी अंकित करने हेतु पारित किया गया था, ताकि शाही परिवार के सदस्यों के उन संबंधों से बचा जा सके, जिससे शाही परिवार की हैसियत या मान कम होती हो। शाही परिवार के सहस्यों के निजी मामलों के संबंध में, संप्रभु को दिए गए अधिकार के कारण यह अधिनियम भारी आलोचना का पात्र रहा था। २०११ के पर्थ समझौते के बाद, इसे पूर्ववत कर दिया गया, और इसके प्रावधानों में हस्तक्षेपों को काफी हद तक सीमित कर दियागया।

प्रावधान

इस अधिनियम में दिए गए प्रावधानों के अनुसार, राजपरिवार के सदस्यों के केवल उन विवाहों को वैध माना जाएगा, जो ब्रिटिश संप्रभु की स्वीकृति से किये जाएंगे, और संप्रभु की अस्वितृती के साथ किये गए किसी भी विवाह को अवैध क़रार दिया जाएगा, और उस विवाह से हुए सारे संतान और उनके वंशजों का सिंघासन पर किसी भी प्रकार का अधिकार नहीं होगा। हालाँकि, राजपरिवार के सदस्य, संप्रभु की अस्वीकृति के बावजूद, प्रिवी काऊंसिल को विवाह करने की अपनी इच्छा के विषय में सूचित करने के एक वर्ष बाद, वैधिक ववाह कर सकते थे। साथ ही इसके प्रावधान के अनुसार, शाही परिवार के किसी भी ऐसी "अवैध" विवाह में शरीक होने को भी एक आपराधिक कार्य क़रार दिया गया था।

पृष्ठभूमि

१७०१ के ऍक्ट ऑफ़ सेटलमेंट के विधानों के अनुसार, जेम्स प्रथम की पोती, हनोवर की एलेक्ट्रेस, सोफ़िया, के "वैध" प्रोटोस्टेंट वंशज ही सिंघासन को उत्तराधिकृत करने के लिए सक्षम हैं। अर्थात, शाही परिवार के वंश के केवल जायज़ संतान ही सिंघासन पर उत्तराधिकार का हक़ रखते हैं, और कोई भी अवैध संतान, तथा उनके वंशज, सिंघासन पर किसी भी प्रकार का अधिकार नहीं रखते हैं। इसी सन्दर्भ में, रॉयल मैरेजेज़ ऍक्ट, १७७२ के प्रावधानों के अनुसार शाही परिवार के किसी भी सदस्य को विवाह करने हेतु संप्रभु की स्वीकृति लेना आवश्यक है, और संप्रभु के स्वीकृति के बिना किये गए किसी भी विवाह को "अवैध"(अर्थात असक्षम) क़रार दिया जाएगा, तथा वह व्यक्ति और उसके संतान सिंघासन पर अधिकार से वंचित हो जायेंगे। इस अधिनियम के प्रावधानों में २०१३ के सक्सेशन टू द क्राउन ऍक्ट द्वारा कुछ परिवर्तन लाये गए। जिसके अनुसार, उत्तराधिकार क्रम के पहले छह सदस्यों को विवाह करने हेतु संप्रभि की इजाज़त लेना आवश्यक है, अन्यथा उस व्यक्ति तथा उस विवाह से हुए सरे संतान और उनके वंशजों को उत्तराधिकार क्रम से वंचित मान लिया जाएगा। परंतु ऐसी किसी भी विवाह को किसी भी प्रकार से गैर-कानूनी नहीं करार जा सकता है।
अनसमझी लिपियाँ

अनसमझी लिपियाँ (undeciphered writing systems) ऐसी लिपियाँ हैं जिन्हें पढ़ सकना आधुनिक काल में सम्भव नहीं हो पाया है। विश्व में ऐसी कई लिपियाँ हैं जिनका प्रयोग इतिहास में हुआ करता था लेकिन जिन्हें वर्तमान में कोई भी जीवित व्यक्ति प्रमाणित रूप से नहीं पढ़ पाया है। भारतीय इतिहास की सिन्धु लिपि, जिसका प्रयोग ३५०० ईसापूर्व से जाना गया है, इसी श्रेणी में आती है। इसकी एक और मिसाल यूनान की रेखीय ए लिपि है।
टमाटर युद्ध

टमाटर युद्ध स्पेन में लगभग 70 वर्षों से मनाया जा रहा है। टोमेटिना नामक महोत्सव यहाँ के लोगों के बीच काफी लोकप्रिय है। यह महोत्सव विदेशी पर्यटक के आकर्षण का केंद्र भी है और हज़ारों की संख्या में पर्यटक इसमें हिस्सा लेते हैं। इस महोत्सव के प्रारंभ को लेकर कई तरह के मतभेद भी हैं। कई लोग इसे 61 साल पुराना मानते हैं। महोत्सव के विषय में प्रमुख कथा यह है कि वर्षों पहले कुछ दोस्तों के एक दल ने एक दूसरे पर टमाटर फेंकना शुरू किया जो बाद में एक वार्षिक महोत्सव के रूप में मनाया जाने लगा।
पिअरे जेनरे

चित्रावली

पिआरे जेनरे का मकान जिसे अब  जेनरे संग्रहालय भवन बनाया गया  है
चित्रकूट विधानसभा निर्वाचन क्षेत्र

See Also

चित्रकूट
धोबाउड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

धोबाउड़ा उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
क्रोध

क्रोध या गुस्सा एक भावना है। दैहिक स्तर पर क्रोध करने/होने पर हृदय की गति बढ़ जाती है; रक्त चाँप बढ़ जाता है। यह भय से उपज सकता है। भय व्यवहार में स्पष्ट रूप से व्यक्त होता है जब व्यक्ति भय के कारण को रोकने की कोशिश करता है। क्रोध मानव के लिए हानिकारक है। क्रोध कायरता का चिह्न है।सनकी आदमी को अधिक क्रोध आता है उसमे परिस्थितीयो का बोझ झेलने का साहस और धैर्य नही होता।क्रोध संतापयुक्त विकलता की दशा है। क्रोध मे व्यक्ति की सोचने समझने की क्षमता लुप्त हो जाती है और वह समाज की नजरो से गिर जाता है।क्रोध आने का प्रमुख कारण व्यक्तिगत या सामाजिक अवमानना है।उपेक्षित तिरस्कृत और हेय समझे जाने वाले लोग अधिक क्रोध करते है। क्योंकि वे क्रोध जैसी नकारात्मक गतिविधी के द्वारा भी समाज को दिखाना चाहते है कि उनका भी अस्तित्व है।क्रोध का ध्येय किसी व्यक्ति विशेष या समाज से प्रेम की अपेक्षा करना भी होता है।

क्रोध पर नियंत्रण की आवश्यकता

क्रोध प्रकट करने से पहले: कार्यालय में तनाव अधिक होना धैर्य क्षमता को कम करता है। जब आपके काम का श्रेय कोई और ले लेता है अथवा आपके काम पर प्रश्न उठाता है तो क्रोध के लक्षण उभरने लगते हैं। पर इससे पहले कि क्रोध हम पर हावी हो जाए हमें इसका प्रबंध करना जरूरी हो जाता है। हमें क्रोध के मूल कारण को जानने और समझने की जरूरत है। आप संबंधित व्यक्ति से बातचीत कर सकते हैं अथवा सीनियर के साथ मीटिंग भी कर सकते हैं। सीनियर द्वारा आपके काम पर प्रश्न बदला लेने के लिए तत्पर न रहें।धैर्य मानव का सबसे बड़ा गुण है। गलती मानवीय स्वभाव है, हमेशा सटीक होना सम्भव नहीं है।
दादी

पिता की माता को दादी कहा जाता है।
बाजपुर

इतिहास

इतिहासकारों के अनुसार सोलहवीं सदी तक बाजपुर चैरासी माल का एक परगना था। बाजपुर का पुराना नाम मुन्डिया था। राजा रुद्रचन्द्र ने मुगल बादशाह 
अकबर से चैरासी माल का पूर्ण अधिकार प्राप्त कर तराई के प्रबन्ध पर पर्याप्त ध्यान दिया। किन्तु राजा रुद्र चन्द के उत्तराधिकारियों ने चंद खानदान के आपसी झगड़ों के कारण तराई की ओर अधिक ध्यान नहीं दिया। फलस्वरुप कटेहर के हिन्दू सरदारों ने तराई के बड़े भू-भाग पर अधिकार कर दिया। किन्तु राजा बाजबहादुर चन्द (१६३८-१६७८ ईसवी) के शासन काल में बादशाह शाहजहां ने कुमाऊँ के राजा को तराई की जागीरदारी पुनः प्रदान की। राजा बाजबहादुर चन्द ने तराई के प्रबन्ध पर विशेष ध्यान दिया और अपने नाम से बाजपुर नगर बसाया।यातायात की दृष्टि से यहां रेल सेवा सन् १९०५-०६ में प्रारम्भ होने के उपरान्त बाजपुर कस्बे की जनता को रेल सुविधा प्राप्त हुई। सड़क मार्ग से बाजपुर कस्बे की जिला मुख्यालय रुद्रपुर से दूरी ३५ किमी है। सन् १९८० के दशक से बाजपुर क्षेत्र में औद्योगीकरण के प्रयास प्रारम्भ हुए और बाजपुर में ३३.९७ एकड़ और ४३.१९ एकड़ भूमि पर दो बड़े औद्योगिक संस्थान स्थापित किये गए। कालान्तर में चीनी मिल और कृषि आधारित औद्योगिक ईकाईयां भी बाजपुर कस्बे के आसपास स्थापित होने से वर्तमान में बाजपुर को औद्योगिक रुप से विकसित और समृद्व क्षेत्र माना जाता है। वर्ष १९८६ से बाजपुर चतुर्थ श्रेणी की नगरपालिका परिषद है।
भूरा बौना

भूरा बौना या ब्राउन ड्वार्फ़ ब्रह्माण्ड में ऐसी वस्तु को कहा जाता है जो आकार में गैस दानव ग्रहों और तारों के दरम्यान का स्थान रखती हैं। भूरे बौने गैस के बने होते हैं, जिसमें हाइड्रोजन और हिलियम प्रधान होती हैं। भूरे बौनों का आकार तारों से छोटा होता है और उनमें इतना गुरुत्वाकर्षण नहीं होता के उनमें हाइड्रोजन गैस के परमाणुओं के कुचले जाने से नाभिकीय संलयन (न्यूक्लियर फ्यूज़न) की प्रक्रिया शुरू हो, लेकिन कुछ अन्य भारी तत्वों का संयलन आरम्भ अवश्य हो जाता है - जैसे की ड्यूटेरियम और लिथियम का। गैस दानव ग्रहों में बिलकुल किसी प्रकार का संयलन नहीं होता। वैज्ञानिकों में कुछ विवाद है के किस आकार पर वास्तु गैस दानव नहीं रहती और भूरा बौना बन जाती है और किस आकार पर तारा बन जाती है। अनुमान है के बृहस्पति से १३ गुना ज़्यादा द्रव्यमान (मास) होने पर भूरा बौना और ७५ गुना ज़्यादा द्रव्यमान होने पर तारा बन जाता है।

नाम की उत्पत्ति

तारे भी गैस दानवों की तरह गैस के बने होते हैं, लेकिन तारे इतने बड़े होते हैं के उनमें मौजूद हाइड्रोजन गैस के परमाणु गुरुत्वाकर्षण के दबाव से नाभिकीय संलयन (न्यूक्लियर फ्यूज़न) की प्रक्रिया के ज़रिये मिलकर हीलियम बनाना शुरू कर देते हैं। इस संयलन में बहुत उर्जा और प्रकाश पैदा होता है और यही तारों से निकलने वाली रोशनी का स्रोत है। भूरे बौनों में इतना दबाव नहीं लेकिन उनमें जो अन्य तत्वों का संयलन होता है माना जाता है के उस से उन में धीमा भूरे रंग का प्रकाश आ जाता है। इसलिए उन्हें भूरा बौना कहा जाता है।
मैथ्यू वेड

आरंभिक जीवन

मैथ्यू वेड का जन्म होबार्ट में हुआ और वहीं उन्हें फुटबाल की विरासत मिली। उनके पिता स्कॉट वेड एक फुटबाल खिलाड़ी रहे हैं जिन्होंने विक्टोरियन फुटबाल लीग में हाथर्न फुटबाल क्लब का और तस्मानियन फुटबाल लीग में क्लैरेंस और होबार्ट फुटबाल क्लब का प्रतिनिधित्व किया है। मैथ्यू वेड के दादा माइकल वेड होबार्ट फुटबाल क्लब के अध्यक्ष रह चुके हैं। १६ वर्ष की आयु में उनमें वृषण कैंसर के लक्षण पाये गये और दो दौर की कीमियोथैरेपी के पश्चात उन्हें बीमारी से मुक्ति मिली।
१९२९ ईसा पूर्व

१९२९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९२९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२१६९ ईसा पूर्व

२१६९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१६९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लक्ष्मीकांत वर्मा

लक्ष्मीकांत वर्मा जी जमीनी हकीकत से जुड़े एक हिंदी साहित्यकार। वे एक ऐसे सर्जक थे, जिनका व्यक्तित्व बहुआयामी था। वे उत्कृष्ट कोटि के समीक्षक, निबन्धकार, कवि, कथाकार, नाटककार तो थे ही, एक कुशल संपादक भी थे। उस समय की देश-प्रसिद्ध साहित्यिक-वैचारिक संस्था 'परिमल' के सक्रिय कलमकार और संयोजक थे।
15 फ़रवरी 1922 को उत्तर प्रदेश के बस्ती जनपद के रुधैली तहसील के टँडौठी ग्राम में जन्मे लक्ष्मीकांत वर्मा को हिन्दी, उर्दू, फारसी तथा अंग्रेजी-भाषाओं का सम्यक ज्ञान था। वे अपने घर और घरेलू मित्रों के बीच 'चौकन दादा' के नाम से पुकारे जाते थे।
आरम्भ में वे परतन्त्र भारत की राजनीति से प्रभावित हो गये थे। 40 के दशक में महात्मा गांधी के आनन्द भवन-आगमन पर लक्ष्मीकांत जी को उनका सानिध्य प्राप्त हुआ था और महात्मा जी के आह्वान पर स्वतंत्रता आन्दोलन में उनकी सक्रिय भागीदारी आरम्भ हो चुकी थी। इसी आंदोलन की आग में उनकी शिक्षा भस्मीभूत हो चुकी थी। 1946 में वे लोहिया जी के संपर्क में आये थे। वहीं से उनके जीवन में समाजवादी दर्शन के प्रति आस्था पनपी और एक वटवृक्ष का आकार ग्रहण कर गयी।'
हिन्दी-भाषा को प्रचारित-प्रसारित करने में उनका विशिष्ट योगदान था। 'हिन्दी साहित्य सम्मेलन प्रयाग' के अनेक सर्जनात्मक योजनाओं को उन्होंने प्रभावाकारी ढंग से क्रियान्वित किया था तथा कई अधूरी पड़ी हुई हैं। लक्ष्मीकांत जी ने देश की लगभग सभी स्तरीय पत्र-पत्रिकाओं में स्वतंत्र लेखक के रूप में अपना लोहा मनवाया था। उन्होंने इलाहाबाद से प्रकाशित दो समाचार पत्रों से अपने लेखन का आरम्भ किया था।

कृतियाँ

उनकी प्रमुख कृतियां 'खाली कुर्सी की आत्मा', 'सफेद चेहरे', 'तीसरा प्रसंग', 'मुंशी रायजादा', 'सीमान्त के बादल', 'अपना-अपना जूता', 'रोशनी एक नदी है', 'धुएं की लकीरें', 'तीसरा पक्ष', 'कंचन मृग', 'राख का स्तूप', 'नीली झील का सपना', 'नीम के फूल' आदि। उन्होंने इलाहाबाद से 'आज की बात' 'मासिकी' का प्रकाशन किया था। 1960 में 'सेतुमंच' नाट्यसंस्था की स्थापना की थी। उत्तर प्रदेश हिन्दी-संस्थान और उत्तर प्रदेश भाषा-संस्थान, लखनऊ के वे कार्यकारी अध्यक्ष थे। संस्थान सम्मान, डॉ॰ लोहिया अतिविशिष्ट सम्मान, एकेडेमी सम्मान, साहित्य वाचस्पति आदि सम्मानों से उन्हें आभूषित किया गया था।
कार्तिक शुक्ल अष्टमी

यह हिंदू पंचांग के आठवें महीने के दूसरे पक्ष का आठवाँ दिन है।
कथन (तर्क)

तर्कशास्त्र में कथन (statement) ऐसा वाक्य होता है जिसमें कोई दावा करा जा रहा हो जो या तो या तो सत्य है या असत्य। यह ज़रूरी नहीं है कि यह ज्ञात हो कि कथन सत्य है या असत्य।
टीकाकरण

किसी बीमारी के विरुद्ध प्रतिरोधात्मक क्षमता (immunity) विकसित करने के लिये जो दवा खिलायी/पिलायी या किसी अन्य रूप में दी जाती है उसे टीका (vaccine) कहते हैं तथा यह क्रिया टीकाकरण (Vaccination) कहलाती है। संक्रामक रोगों की रोकथाम के लिये टीकाकरण सर्वाधिक प्रभावी एवं सबसे सस्ती विधि माना जाता रही है। 
टीके, एन्टिजनी (antigenic) पदार्थ होते हैं। टीके के रूप में दी जाने वाली दवा या तो रोगकारक जीवाणु या विषाणु की जीवित किन्तु क्षीण मात्रा होती है या फिर इनको मारकर या अप्रभावी करके या फिर कोई शुद्ध किया गया पदार्थ, जैसे - प्रोटीन आदि हो सकता है। सबसे पहले चेचक का टीका आजमाया गया जो कि भारत या चीन २०० इसा पूर्व हुआ।
बुढ़वल जंक्शन

बुढ़वल जंक्शन (BUW) भारतीय राज्य उत्तर प्रदेश के बाराबंकी जिले में स्थित रामनगर के पास बुढ़वल गांव में एक रेलवे स्टेशन है।

भौगोलिक स्थिति

बुढ़वल 27°05′44″N 81°29′05″E. की भौगोलिक स्थिति पर स्थित है। यह लोधेश्वर महादेव मंदिर से 6 किमी दक्षिण पूर्व, पारिजात वृक्ष (किन्तूर) से 9 किमी पश्चिम, बाराबंकी से 27 किमी उत्तर, घाघरा नदी से 9 किमी दक्षिण और रामनगर की दूरियों पर राष्ट्रीय राजमार्ग 28C के निकट स्थित है।

आवागमन

बुढ़वल जंक्शन राष्ट्रीय राजमार्ग 28C पर रामनगर के निकट स्थित होने के कारण रेल तथा सड़क मार्गों से पूरी तरह से जुड़ा हुआ है।

संस्कृति

बुढ़वल जंक्शन क्षेत्रीय मुख्यालय रामनगर के पास और एक क़स्बा होने के कारण आस-पास के गाँवों के लिए मुख्य बाज़ार तथा शिक्षा का केंद्र है। मुख्यतः ग्रामीण संस्कृति है पर शहरी संस्कृति भी मिल जाती है।
संस्कृत दिवस

भारत में प्रतिवर्ष श्रावणी पूर्णिमा के पावन अवसर को संस्कृत दिवस के रूप में मनाया जाता है। श्रावणी पूर्णिमा अर्थात् रक्षा बन्धन ऋषियों के स्मरण तथा पूजा और समर्पण का पर्व माना जाता है। वैदिक साहित्य में इसे श्रावणी कहा जाता था। इसी दिन गुरुकुलों में वेदाध्ययन कराने से पहले यज्ञोपवीत धारण कराया जाता है। इस संस्कार को उपनयन अथवा उपाकर्म संस्कार कहते हैं। इस दिन पुराना यज्ञोपवीत भी बदला जाता है। ब्राह्मण यजमानों पर रक्षासूत्र भी बांधते हैं।
ऋषि ही संस्कृत साहित्य के आदि स्रोत हैं, इसलिए श्रावणी पूर्णिमा को ऋषि पर्व और संस्कृत दिवस के रूप में मनाया जाता है। राज्य तथा जिला स्तरों पर संस्कृत दिवस आयोजित किए जाते हैं। इस अवसर पर संस्कृत कवि सम्मेलन, लेखक गोष्ठी, छात्रों की भाषण तथा श्लोकोच्चारण प्रतियोगिता आदि का आयोजन किया जाता है, जिसके माध्यम से संस्कृत के विद्यार्थियों, कवियों तथा लेखकों को उचित मंच प्राप्त होता है।
सन् 1969 में भारत सरकार के शिक्षा मंत्रालय के आदेश से केन्द्रीय तथा राज्य स्तर पर संस्कृत दिवस मनाने का निर्देश जारी किया गया था। तब से संपूर्ण भारत में संस्कृत दिवस श्रावण पूर्णिमा के दिन मनाया जाता है। इस दिन को इसीलिए चुना गया था कि इसी दिन प्राचीन भारत में शिक्षण सत्र शुरू होता था। इसी दिन वेद पाठ का आरंभ होता था तथा इसी दिन छात्र शास्त्रों के अध्ययन का प्रारंभ किया करते थे। पौष माह की पूर्णिमा से श्रावण माह की पूर्णिमा तक अध्ययन बन्द हो जाता था। प्राचीन काल में फिर से श्रावण पूर्णिमा से पौष पूर्णिमा तक अध्ययन चलता था, वर्तमान में भी गुरुकुलों में श्रावण पूर्णिमा से वेदाध्ययन प्रारम्भ किया जाता है। इसीलिए इस दिन को संस्कृत दिवस के रूप से मनाया जाता है। आजकल देश में ही नहीं, विदेश में भी संस्कृत उत्सव बड़े उत्साह के साथ मनाया जाता है। इसमें केन्द्र तथा राज्य सरकारों का भी योगदान उल्लेखनीय है।
जिस सप्ताह संस्कृत दिवस आता है, वह सप्ताह कुछ वर्षों से संस्कृत सप्ताह के रूप में मनाया जाता है। सीबीएसई विद्यालयों और देश के समस्त विद्यालयों में इसे धूमधाम से मनाया जाता है। उत्तराखण्ड में संस्कृत आधिकारिक भाषा घोषित होने से संस्कृत सप्ताह में प्रतिदिन संस्कृत भाषा में अलग अलग कार्यक्रम व प्रतियोगिताएं होती हैं। संस्कृत के छात्र-छात्राओं द्वारा ग्रामों अथवा शहरों में झांकियाँ निकाली जाती हैं।
संस्कृत दिवस एवं संस्कृत सप्ताह मनाने का मूल उद्देश्य संस्कृत भाषा का प्रचार प्रसार करना है।
इंदिरा रामामागर

शुरुआती ज़िंदगी और पेशा

ग्रामीण नेपाल में गरीबी में जन्मी, रानामगर अपने भाइयों की तरह स्कूल नहीं जा पाई  अपने भाई-बहनों की स्कूल की किताबों से जितना हो सकता है, पढ़ाई करने के बाद, उन्हें आखिरकार स्कूल जाने की अनुमति दी गई और स्थानीय स्कूल से अपनी कक्षा के शीर्ष पर स्नातक किया गया।  अपनी स्नातक स्तर की पढ़ाई के बाद, रानामगर एक शिक्षक बन गई  और अंततः काठमांडू चले गए।  एक युवा वयस्क के रूप में, वह बिष्णु कुमारी वाइबा या पारिजात , जो कि एक प्रसिद्ध नेपाली लेखक और सामाजिक अधिवक्ता हैं, के प्रयासों के साथ रुचि रखती हैं, जिन्होंने अन्य प्रयासों के बीच नेपाल में राजनीतिक कैदियों के अधिकारों के लिए लड़ाई लड़ी।  रणमगर कैदियों के अधिकारों के लिए पारिजात के आंदोलन में शामिल हो गया और नेपाल में न्याय प्रणाली और इसकी जेलों में निराशाजनक स्थितियों से अच्छी तरह परिचित हो गई।  1993 में पारिजात की मृत्यु के बाद, रणमगर ने जेलों का दौरा करना जारी रखा और कैदियों के लिए बुनियादी आवश्यकताएं प्रदान कीं, उनका ध्यान राजनीतिक कैदियों से हटाकर गरीब और वंचित व्यक्तियों पर लगाया गया, जो अक्सर हताशा से बाहर किए गए छोटे अपराधों के लिए गलत तरीके से कैद थे।

कैदी सहायता नेपाल के साथ काम

कैदियों के साथ अपने निरंतर काम के परिणामस्वरूप, रणमगर ने जेल में कैदियों को उनकी रिहाई के बाद, और उनके परिवार के सदस्यों को सहायता प्रदान करने के लिए 2000 में कैदियों की सहायता नेपाल की स्थापना की।  अपनी उत्पत्ति के बाद से, रानामगर ने देश भर में सत्तर से अधिक जेलों में कैदियों को सेवाएं प्रदान करने के अलावा जेलों से बचाए गए तीन सौ से अधिक बच्चों की देखभाल के लिए संगठन का विकास किया है। 
इस काम की मान्यता में, बीबीसी ने उन्हें 2017 के दौरान उनकी 100 महिलाओं में से एक के रूप में सूचीबद्ध किया।
२०३९ ईसा पूर्व

२०३९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०३९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नाभिकीय विस्फोट

अनियंत्रित नाभिकीय अभिक्रिया के फलस्वरूप अत्यन्त कम समय में बहुत अधिक ऊर्जा निकलती है जिसे नाभिकीय विस्फोट (nuclear explosion) या 'परमाणु विस्फोट' कहते हैं। नाभिकीय अभिक्रिया के पीछे नाभिकीय विखण्डन, नाभिकीय संलयन या बहुचरण वाला प्रकम हो सकता है जिसमें इन दोनों प्रकार की अभिक्रियाओं का समिश्रण किया गया हो।
हैरी पॉटर शृंखला पर धार्मिक बहस

जे॰ के॰ रोलिंग की हैरी पॉटर शृंखला की किताबों पर धार्मिक बहस इन दावों पर आधारित हैं कि उपन्यासों में ऑकल्ट या शैतानी उप-भाग हैं। कई प्रोटेस्टैंट, कैथोलिक और परम्परानिष्ट ईसाईयों ने शृंखला के खिलाफ तर्क दिया है, जैसा कि कुछ शिया और सुन्नी मुसलमानों ने भी दिया हैं।  सीरीज़ के समर्थकों ने कहा है कि हैरी पॉटर में जादू की ऑकल्टवाद से ज़रा सी समानता है।
लीलापुर खुर्द गाँव, फूलपुर (इलाहाबाद)

ग्राम प्रधान

कमलेश उपाध्याय

जनसांख्यिकी

लीलापुर खुर्द में जनगणना 2011 में कुल 1345 लोग 230 मकानों में निवास करते है जिसमे से 732 पुरुष 613 महिला है।  यहाँ की साक्षरता दर 80.46 प्रतिशत है जिसमे से 91.82 प्रतिशत पुरुष और 67.10 प्रतिशत महिलाए है। 0 से 6 के बीच में बच्चो की संख्या 168 है जिसमे 96 पुरुष और 72 स्त्री है।
175 अनुसुचित जाति है जिसमे 91 पुरुष और 84 महिलाएं है। लिंग अनुपात 837 है। चाइल्ड लिंग अनुपात 750 है।

यातायात

1. रेलवे मार्ग - इलाहाबाद सिटी स्टेशन > रामनाथपुर स्टेशन > कोटवा > लीलापुर खुर्द। 

2. सड़क मार्ग - इलाहाबाद >हनुमानगंज > कोटवा > लीलापुर खुर्द। 
3. हवाई मार्ग- बम्बरौली एयर पोर्ट > चुंगी (शास्त्री ब्रिज) > हनुमानगंज > कोटवा > लीलापुर खुर्द। 
4. जल मार्ग उपलब्ध नहीं है अभी।
5.पैदल मार्ग- इलाहाबाद > त्रिवेणी पुरम > जमुनीपुर चौराहा > कोटवा > लीलापुर खुर्द

आदर्श स्थल

1. गंगा नदी
2. शिव मंदिर  
3. दुर्वाशा धाम (ककरा)

4.हनुमान मंदिर (गंगा किनारे )
5. मधुबबा (पीपल वृक्ष )

6. लीला बाबा

शिक्षा

1. प्राथमिक विद्यालय लीलापुर खुर्द ( हेड मास्टर मिथलेश मिश्र )2. इलाहाबाद यूनिवर्सिटी
लवर्स

संक्षेप

विजू (कुमार गौरव) अपनी गरीब मां (बीना बैनर्जी‌) के साथ पणजी, गोवा के पास रहता है। उसकी माँ जीविका के लिये के लिए संगीत सिखाती हैं। मैरी (पद्मिनी कोल्हापुरी) बॉम्बे से कॉलेज की छुट्टीयों में अपने घर लौटती है। उसका भाई डेविड (डैनी डेन्जोंगपा) बड़ा अमीर जमींदार है और उसकी पत्नी एलिज़ा (तनुजा) भी साथ रहती है। जब वह छुट्टियों के लिए घर लौटती है, तो उसे विजू के नेतृत्व में एक समूह द्वारा छेड़छाड़ और चिढ़ाना किया जाता है। तब उसे विजू की मां द्वारा ही गायन सिखाया जाता है। 
इसके तुरंत बाद वह और विजू प्यार में पड़ जाते हैं। एलिज़ा को पता चला तो वो बहुत परेशान हुई क्योंकि वो लोग ईसाई है जबकि विजू एक हिंदू है। एलिज़ा डेविड को सूचित नहीं करती है, क्योंकि वो अभद्र व्यवहार करने वाला रहा है। इसलिए उसने मैरी को विजू से दूर रहने की चेतावनी दी। एलिज़ा, मैरी को बॉम्बे वापिस भेजने की व्यवस्था करती है ताकि वह विजू को भूल सके। तब डेविड विजू और मैरी दोनों को ग्रामीणों की मदद से मारने का प्रयास करता है। क्योंकि उसे लगता है कि उनकी प्यार करने की एकमात्र सजा जिसके वो लायक है, मृत्यु है।
महेन्द्रकोत

जनसंख्या

नेपाल के २००१ का जनगणना अनुसार महेन्द्रकोत का जनसंख्या ६३०२ है। इसमै पुरुष ४८% और महिला ५२% है।